Zita von Bourbon-Parma

Zita Bourbon-Parma (, 9. toukokuuta 1892  – 14. maaliskuuta 1989) oli Itävalta-Unkarin viimeisen keisarin Kaarle I:n puoliso.

Varhaiset vuodet ja yksityiselämä 
Zitan synnyinnimi oli Zita Maria delle Grazie Adelgonda Micaela Raffaela Gabriella Giuseppina Antonia Luisa Agnese. Zita Bourbon, silloinen Parman prinsessa, syntyi Villa Pianoressa lähellä Luccaa Italiassa. Hänen isänsä oli Parman herttua Robert I.

Avioliitto ja lapset 
Zita meni naimisiin prinssi Kaarlen kanssa vuonna 1911. Häitä kuvattiin filmille, mikä oli yksi harvoista tilaisuuksista taltioida keisarillisen perheen yksityiselämää. Avioliittoa on kuvattu onnelliseksi, ja Zitan vaikutusta mieheensä positiiviseksi.  

Vuonna 1912 parille syntyi poikalapsi Otto von Habsburg.

Maanpaossa 
Itävalta-Unkari hajosi ensimmäisen maailmansodan jälkeen ja perhe joutui maanpakoon. 11. marraskuuta 1918 Kaarle luopui kaikista tehtävistään valtion johdossa, muttei luopunut kruunustaan. Hän pakeni Sveitsiin ja yritti palata valtaan. Hän yritti kahdesti palata Unkarin kuninkaaksi, mutta valtionhoitaja Miklós Horthy suhtautui asiaan penseästi. Kaarle I kuoli keuhkokuumeeseen Portugalin Madeiralla vuonna 1922. Miehensä kuoleman jälkeen Zita pukeutui aina mustiin. Hän lähti Madeiralta ja asui ulkomailla muun muassa Ranskassa, Espanjassa, Belgiassa, Yhdysvalloissa ja Kanadassa. 

Zita asui vuodesta 1962 Sveitsissä entisessä fransiskaaniluostarissa. Zita oli aina ollut harras katolilainen. Hän kuoli 96-vuotiaana entisessä fransiskaaniluostarissa Zizersissä, Graubündenissä 14. marraskuuta 1989. Zita oli älykäs nainen ja piti yhteyttä muihin Euroopan kuningashuoneisiin. Hän puhui viittä eri kieltä.

Kuolema ja hautajaiset 
Zita kuoli 14. maaliskuuta 1989 Zizersissa ollessaan 96-vuotias. Hänet on haudattu Wieniin keisarilliseen kryptaan, jossa lepäävät myös kaikki Habsburgien dynastian keisarit. Hänen sydämmensä on kuitenkin haudattu Murin luostariin Zürichin lähistölle hänen viimeisen toiveensa mukaisesti.

Kunnianosoitukset 

  Elisabetin ritarikunta (Itävalta, 1916)
  Tähtiristin ritarikunta (Itävalta, 1916)
  Pro Merito Melitensi -ritarikunta (Maltan ritarikunta)

Lähteet

Aiheesta muualla 

Itävallan kuninkaalliset
Vuonna 1892 syntyneet
Vuonna 1989 kuolleet